Mira Klobučar
Mira Klobučar (rođena: Ehrlich) (Zagreb, 28. 7. 1888 - Zagreb, 10. 7. 1956), jugoslavenska slikarica.

Biografija 
Mira Klobučar je rođena 28. 7. 1888 u zagrebačkoj židovskoj porodici. Kćerka je poznatog zagrebačkog graditelja Hermana Ehrlicha i Marije (Eisner) Ehrlich, najstarije kćerke zagrebačkog rabina. Mira je odrastala uz četvoricu braće: Adolfa, Đuru, Ernesta i Huga. Nakon smrti oca, kao razmaženu bogatu ljepoticu, majka ju je poslala na školovanje u Gimnaziju Sacre Coeur u Beču. Prvo se udala za mađarskog činovnika Lackmera, ali se rastala nakon Prvog svjetskog rata, i udala za austrougarskog pomorskog oficira Viktora Klobučara, s kojim je živjela na zagrebačkom Tuškancu u vili koju je projektirao njezin brat, poznati zagrebački arhitekt Hugo Ehrlich, te u vili na riječkom Sušaku. Iako je imala dugotrajno umjetničko školovanje, opus joj je malen, jer je slikala samo u trenucima osobite inspiracije. Ipak je od 1933 do 1948 izlagala kao članica "Kluba likovnih umjetnica", te od 1947 do 1948 kao članica Udruženja likovnih umjetnika Hrvatske (ULUH). Bila je zastupljena i na izložbi "Pola vijeka hrvatske umjetnosti" 1938 godine. Iz umjetničke obitelji Ehrlich, kao slikarica će mnogo veći opus stvoriti Marta, kćerka Mirina brata Ernesta. Iako ju je režim Nezavisne Države Hrvatske (NDH) prisilio da kao Židovka nosi žutu Davidovu zvijezdu na odjeći, Mira je uspjela preživjeti Holokaust. Preminula je 10. 7. 1956 u Zagrebu.

Vidi još 
Porodica Ehrlich

Reference 

Biografije, Zagreb
Porodica Ehrlich
Jugoslavenski Jevreji
Austrougarski Jevreji
Jugoslavenski slikari
Jevrejski slikari